مالینا

مالینا () فیلمێکی ڕۆمانسی و تراژیدی ساڵی ٢٠٠٠ە لە ڕۆڵگێڕانی مۆنیکا بێلووچی و . فیلمەکە لە دەرھێنان و نووسینی جیۆزێپی تۆرناتۆری کە لە چیرۆکێکی لوچیانۆ ڤانسیزواوە وەرگیراوە.. فیلمەکە بووە براوەی خەڵاتی گراند پریلس لە فێستیڤاڵی فیلمی کابۆرگ لە ٢٠٠١. 

 چیرۆک 
لە ساڵی ١٩٤٠ لە شارۆچکەیەکی بچووکی سیسیلیدا ڕێناتۆی ١٢ ساڵ سێ ڕووداوی گەورە دەبیبێت: ئیتالیا دەچێتە جەنگی جیھانی دووەمەوە؛ دەبێتە خاوەنی پاسکیلێک؛ و بۆ یەکەمجار ئافرەتێکی جوان دەبیبێت کە ناسراوە بە مالینا، کە جوانترینی شارۆچکەکەیە. مێردەکەی مالینا لە سوپاکانی ئەفریقادایە، و شەڕ بۆ بەریتانییەکان دەکات، و مالینا بە تەنیا دەژیێت. لەبەر جوانی و تەنیایییەکەی، بووەتە ئامرازێک بۆ حەزی پیاوان س ڕقیش بۆ ژنەکانی. مالینا ئاگاداری باوکە پیرە پەککەوتەکەیەتی کە بە تەنیا دەژی، تا ڕۆژێک نامەیەکی نەناسراوی بەدەست دەگات و مالینا دەردەکات.

ڕیناتۆ شەیدای مالینا دەبێت، سیخوڕی بەسەرەوە دەکات لە ماڵەکەیدا و دوای دەکەوێت کاتێک دەڕواتە دەر. بۆ تێرکردنی خەیاڵە سێکسییەکانە، ڕیناتۆ جلێکی ژێرەوەی مالینا دەدزێت بە تەنافی ماڵەکەیانەوە. کاتێک دایک و باوکی ئەوە دەبینن، تووڕە دەبن و ھەوڵدەدەن چارەی ڕیناتۆ بکەن.

مالینا ھەواڵەکانی پێدەگاتەوە کە مێردەکەی کوژراوە، کە تووشی خەمۆکی دەکات. پڕوپاگەندەیەک بڵاودەبێتەوە، کە گوایە شەوانە ئەفسەرێکی ھێزی ئاسمانی سەردانی مالینا دەکات. کە مالینا دەبرێتە دادگا، ئەفسەرەکە دەڵێت کە پەیوەندییەکەی نێوانیان تەنیا ھاوڕێیەتییە. قسەکەی ئازاری دەدات، بەڵام مالینا ھیچ بەرامبەر ئەفسەرەکە ناڵێت. دوای دادگایییەکە، دادوەرەکەی دەسترێژی سێکسی دەکاتە سەری بەرامبەر کرێی دادگایییەکە.

ڕیناتۆ ھەوڵدەدات پارێزگاری لە مالینا بکات، داوای لە خودا دەکرد کە ئاگاداری بێت و بیپارێزێت دژ لە نەیارانی. ڕیناتۆ ھەست بەوە ناکات کە بینینی ئەو بۆ مالینا باشترە لە ھی خەڵکی، و ناشزانێت مالینا خۆی چۆن ھەستدەکات.

لەو ماوەیەدا، جەنگ دەگاتە سیسیلیا و شارۆچکەکە لەلایەن ھاوپەیمانانەوە بۆمباران دەکرێت، و باوکی مالینا دەکوژرێت. مالینا بێ چارە دەمێنێتەوە، و کەسیش کاری ناداتێ، بۆیە دەخزێتە کاری لەشفرۆشییەوە. خەڵکانی شارۆچکەکە پێیان باشە بە بێناموسێک بیبینن وەک لە. بێوەژنێکی ترسناک. کاتێک ھێزەکانی نازی دەست بەسەر شارۆچکەکەدا دەگرن و ڕیناتۆ مالینا لەگەڵ دوو سەربازی ئەڵمانی دەبینێت، لە ھۆش خۆی دەچێت. دایکی دەڵێت کە جنۆکە چووەتە لەشییەوە، بۆیە دەیباتە لای قەشەیەک، بەڵام باوکی پێیدەزانێت و دەیباتە لەشفرۆشخانەیەک. لەێ ڕیناتۆ وا خەیاڵ دەکات کە لەشفرۆشەکەی کە کاتی لەگەڵ بەسەردەبات مالینایە.

ئەڵمانییەکان دەڕۆن، و سەربازە ئەمریکییەکان بۆ پیرۆزباییکردن دێنە شارۆچکەکە. ئافرەتەکان ڕادەکەنە ئوتێلەکە و مالینا دەھێننە دەرەوە، و جلەکانی دەدڕێنن، و لێیدەدەن و قژی دەبڕن. تا خکی بپارێزیت، نالینا شارۆچکەکە جێدێڵێت. دوای چەند ڕۆژێک، نینۆ، مێردەکەی مالینا، کە لە زیندانی جەنگ ڕزگاری بووە و قۆڵیشی لەدەستداوە، دەگەڕێتەوە و بەدوای ژنەکەیدا دەگەڕێت. خانووەکەیان بووەتە شوێنی نیشتەجێبوونی ئاوارەکان و کەسیش نایەوێت پێی بڵێت کە ژنەکەی لەکوێیە. ڕیناتۆ نامەیەکی بێناوی بۆ بەجێدیڵێت کە پێی دەڵێت مالینا ھێشتا خۆشیدەوێت بەڵام تووشی بەدەبختییەکی زۆر ھاتووە و ڕۆیشتووە بۆ شاری مێسینا.
ساڵێک دواتر، نینۆ و مالینا بەناو شارۆچکەکەدا پیاسە دەکەن. ژنەکان ھەست بەوە دەکەن کە چەند ئازایانە گەڕاوەتەوە. کە ھێشتاش جوانە، بەڵام ئێستا ھەڕەشەیەک نییە بۆ مێردەکانیان. بۆیە خەڵکی ئێستا بە ڕێزەوە دەیدژموێنن: کاتێک دەڕواتە بازاڕەکە، ئەو ژنانەی لێیانداوە ڕۆژباشی لێدەکەن و بە خانم بانگی دەکەن. کاتێک دەڕواتە ماڵەوە، چەند میوەیەک لە کیسەکەی مالینا بەردەبێتەوە و ڕیناتۆ یەکسەر یارمەتی دەدات لە ھەڵگرتنەوەیاندا. ڕیناتۆ ھیوای بەختێکی باشی بۆ دەخوازێت و نالیناش بە نیوە بزەیەکەوە سەیریدەکات، ئەوە تەنھا کات بووە کە ھەردووکیان پێکەوە قسەیان کردووە و سەیری یەکتریان کردووە.

کە ڕیناتۆ بە تەمەندا دەڕوات بۆی دەردەکەوێت کە چەندان ئافرەتی خۆشویستووە و لەبیری چوونەتەوە. تەنھا کەس کە لە بیری نەچووەتەوە مالینایە.

 کاست 
 مۆنیکا بێلووچی لە ڕۆڵی مادالینا سکۆردیا، ناسراو بە مالینا
  لە ڕۆڵی ڕیناتۆ ئامۆرۆسۆ
 لوچیانۆ فێدریکۆ لە ڕۆڵی باوکی ڕیناتۆ
 ماتیلدێ پیانا لە ڕۆڵی دایکی ڕینایۆ
 پێترۆ نۆتاریانی لە ڕۆڵی بۆسینگۆری، مامۆستاکە
 گەیتابۆ ئارۆنیکا لە ڕۆڵی نینۆ سکۆردیا
 گیلبێرتۆ ئیدۆنیا لە ڕۆڵی سێنیۆربی، دادوەرەکە
 ئەنجێلۆ پالێگرینۆ لە ڕۆڵی سەرۆکی حیزبی فاشیست

 مۆسیقا 

ساوندتراکی فیلمەکە پاڵێورا خەڵاتی ئۆسکار بۆ باشترین مۆسیقای ڕەسەن و گۆڵدن گڵۆب بۆ باشترین مۆسیقای ڕەسەن.

 بۆچوونی ڕەخنەگران 
فیلمەکە ھەڵسەنگاندنی %٥٤ی ھەیە لە ڕاتن تۆمەیتۆز، بەپێی ڕیڤیوەکانی ٧٨ ڕەخنەگر، بە کۆی ٥٫٦/١٠. لێدوانە ڕەخنەگران لە وێبسایتەکەدا دەڵێت، «فیلمی مالینا بە بە کاڵاکردنی کاراکتەری ناونیشانی فیلمەکە کۆتاییدێت. ھەروەھا، زیادبوونی ھەست و سۆزی کوڕە گەنجەکەش بۆ مالینا قایلکەر نییە، لەکاتێکدا مالینا ھەست بە کەسێکی سێ ڕەھەندی ناکات.» لە مێتاکریتیک، کە ھەڵسەنگاندنی گشتی بەکاردێنێت، فیلمەکە ٥٤/١٠٠ی دراوەتێ.

 خەڵاتەکان 
 خەڵات پۆل وەرگر ئەنجام خەڵاتی ئۆسکار باشترین وێنەگرتنی سینەمایی لاجۆس کۆلتا  ئۆریجینال سکۆر ئنیۆ مۆریکۆنی  خەڵاتی گۆڵدن گڵۆب باشترین فیلمی بیانی  ئۆرینجال سکۆر ئنیۆ مۆریکۆنی  خەڵاتەکانی فیلمی ئەکادیمیای بریتانی باشترین فیلم بەزمانی ئینگلیزی نەبێت  سەندیکای نەتەوەیی ئیتالیا بۆ فیلمی ڕۆژنامەوانیی ئۆریجینال سکۆر ئنیۆ مۆریکۆنی  باشترین مۆنتاژ ماسیمۆ کواگلیا  باشترین دیزاینی جلووبەرگ ماوریزیۆ میلینۆتی  باشترین پرۆدەکشن دیزاین فرانسیسکۆ فریگێری  فیستیڤاڵی فیلمی نێودەوڵەتیی بەرلین گۆڵدن بیر جیۆزێپی تۆرناتۆری  خەڵاتەکانی دەیڤد دی دۆناتێلۆ باشترین وێنەگرتنی سینەمایی لاجۆس کۆلتا  باشترین میوزیک ئینیۆ مۆریکۆنی  باشترین پرۆدەکشن دیزاین فرانسیسکۆ فریگێری  باشترین جلووبەرگ ماوریزیۆ میلینۆتی  فیستیڤاڵی فیلمی کاربۆرگ گراند پریکس جیۆزێپی تۆرناتۆری  خەڵاتەکانی فیلمی ئەورووپی باشترین دەرھێنەر  باشترین کچەئەکتەر مۆنیکا بێلووچی  خەڵاتی کۆمەڵەی ڕەخنەگرانی فیلمی لاس ڤێگاس باشترین فیلمی بیانی  خەڵاتەکانی کۆمەڵەی ڕەخنەگرانی فیلمی فۆنیکس باشترین فیلمی بیانی خەڵاتەکانی سەتەلایت باشترین فیلمی بیانی  ئۆریجینال سکۆر ئنیۆ مۆریکۆنی 

 سەرچاوەکان 

پۆل:فیلمە ئیتالییەکان
پۆل:فیلمە ئەمریکییەکان
پۆل:ئەو فیلمانەی لە ئیتالیا وێنەیان گیراوە
پۆل:ئەو فیلمانەی لە مەغریب وێنەیان گیراوە
پۆل:فیلمە ئەمریکییەکانی دەیەی ٢٠٠٠
پۆل:فیلمە ئیتاڵییەکانی دەیەی ٢٠٠٠
پۆل:فیلمە کۆمیدی-درامییە ڕۆمانسییە ئەمریکییەکان
پۆل:فیلمەکان دەربارەی تەمەنی پێگەیشتن
پۆل:فیلمە ئەمریکییەکان بەزمانی ئیتاڵی
پۆل:فیلمەکان کە لە مەغریب وێنەیان گیراوە